ΓΡΑΠΤΗ ΕΡΩΤΗΣΗ P-2108/01

υποβολή: Jeffrey Titford (EDD) προς την Επιτροπή

(6 Ιουλίου 2001)

Θέμα: Νέο καθεστώς εισαγωγής μπανάνας

Κατόπιν της απαντήσεως του κ. Fischler, εξ ονόματος της Επιτροπής, στη γραπτή ερώτηση P-1511/01(1), ζητώ απαντήσεις στα επόμενα:

- Η σημασία της σύναψης συμφωνίας με τις Ηνωμένες Πολιτείες δεν αμφισβητείται, αλλά δεν θα έπρεπε να είναι συμφωνία που θίγει τους βρετανούς εισαγωγείς μπανάνας. Θα ήθελα συνεπώς να ερωτήσω γιατί η Επιτροπή αγνόησε τις επίμονες αντιρρήσεις τους καθώς και εκείνες της Εμπορικής Ένωσης Μπανάνας της Ευρωπαϊκής Κοινότητας, της Ένωσης Εργαζομένων Μπανανοφυτειών Κόστα Ρίκα (SITRAP), του Εθνικού Επιμελητηρίου Ανεξάρτητων Μπανανοπαραγωγών Α.Ε., του γαλλικού CSIB (Ανώτερο Συμβούλιο Εισαγωγέων Μπανάνας), της Γνωμοδοτικής Επιτροπής Μπανάνας, και άλλων·

- Ζητώ να δοθεί απόκριση από την Επιτροπή προς τις έντονες επικρίσεις της Γνωμοδοτικής Επιτροπής Μπανάνας σχετικά με το καθεστώς, με βάση το γεγονός ότι βλάπτει το εμπόριο μπανάνας ΗΒ/ΕΕ, βλάπτει τις πηγές της Καραϊβικής και δημιουργεί δυσμενείς διακρίσεις και ότι το χρονοδιάγραμμα εφαρμογής δεν δίνει αρκετό χρόνο επαναδιαπραγμάτευσης των απαραίτητων ουσιαστικών τροπολογιών για αγορά φρούτων καιποστήριξη επιμελητείας.

(1) ΕΕ C 350 E της 11.12.2001.

Απάντηση του κ. Fischler εξ ονόματος της Επιτροπής

(4 Σεπτεμβρίου 2001)

Η Επιτροπήπενθυμίζει στο Αξιότιμο Μέλος του Κοινοβουλίου ότι πρέπει να επιτευχθεί συμφωνία μεταξύ των Ηνωμένων Πολιτειών και του Ισημερινού για να αποκατασταθεί η εμπορική ειρήνη με τους κύριους εταίρους της Κοινότητας στον τομέα της μπανάνας. Μία μόνιμη διαμάχη θα ήταν πράγματι επιζήμια για όλους τους ενδιαφερόμενους του εν λόγω τομέα.

Πρέπει ναπογραμμισθεί ότι η εν λόγω συμφωνία είναι σχετικά ισορροπημένη διότι, ενώ ικανοποιεί τους εταίρους της Κοινότητας, επιτρέπει κυρίως να παραμείνουν στην κοινοτική αγορά οι εμπορευόμενοι/εισαγωγείς του τομέα διότι ένα σημαντικό μέρος των δασμολογικών ποσοστώσεων φυλάσσεται για τους μη παραδοσιακούς εμπορευόμενους.

Η Επιτροπή θα ήθελε επίσης να επισημάνει το γεγονός ότι οι λεπτομέρειες διαχείρισης που εγκρίθηκαν από τον κανονισμό (ΕΚ) αριθ. 896/2001 της Επιτροπής της 7ης Μαΐου 2001 περί των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα(1) αποτέλεσαν αντικείμενο προηγούμενων συζητήσεων με όλους τους επαγγελματικούς κύκλους, είτε άμεσα με τους μεμονωμένους εμπορευόμενους είτε μέσω της ευρωπαϊκής οργάνωσης εισαγωγής μπανάνας.

Η διαχείριση των δασμολογικών ποσοστώσεων σύμφωνα με τη μέθοδο των ιστορικών αναφορών παρουσιάζει επίσης για τους εισαγωγείς το πλεονέκτημα της ασφάλειας, ιδίως, στο πλαίσιο των εμπορικών σχέσεων με τους εταίρους τους σε όλα τα επίπεδα του κλάδου. Εξάλλου, η έγκριση εκχώρησης πιστοποιητικών επιτρέπει να διατηρηθεί ένα δυναμικό στοιχείο στο καθεστώς.

Όσον αφορά τα κράτη της Αφρικής, της Καραϊβικής και του Ειρηνικού (ΑΚΕ), προβλέπεται να τους χορηγηθεί ποσόστωση από την 1η Ιανουαρίου 2002, γεγονός που συνεπάγεται εξάλλου νέα τροποποίηση του κανονισμού (ΕΟΚ) αριθ. 404/93 του Συμβουλίου της 13ης Φεβρουαρίου 1993 για την κοινή οργάνωση αγοράς στον τομέα της μπανάνας(2).

(1) ΕΕ L 126 της 8.5.2001.

(2) ΕΕ L 47 της 25.2.1993.